Η ουρική αρθρίτιδα, αποτελεί μια φλεγμονώδη πάθηση των αρθρώσεων. Ο σχηματισμός στην επιφάνεια του χόνδρου και η απελευθέρωση στις αρθρώσεις σε μορφή κρυστάλλων ενός άλατος ουρικού οξέος, του ουρικού μονονατρίου, προκαλούν την ουρική αρθρίτιδα. Οι κρύσταλλοι αυτοί, σχηματίζονται λόγω της μεγάλης αύξησης των επιπέδων του ουρικού οξέος στο αίμα (υπερουριχαιμία). Η οξεία ουρική αρθρίτιδα εκδηλώνεται με ερυθρότητα και διόγκωση στην άρθρωση της βάσης του μεγάλου δακτύλου του ποδιού (ποδάγρα).  Εάν δεν ληφθεί η κατάλληλη θεραπευτική αγωγή, η νόσος εξελίσσεται σε χρόνια ουρική αρθρίτιδα.